Langstrand-pad grief inwoners - Plaaslik - Republikein
Saturday, October 20th, 19:32:54
07 December 2017 | Plaaslik
Beswaarde inwoners en huiseienaars van Langstrand het in 'n brief aan die Walvisbaai-munisipaliteit kapsie gemaak teen 'n beplande pad en parkeerareas wat tussen strandfront-eiendomme en die see in die vooruitsig gestel word.
Een van die onvergenoegde eienaars van eiendom op Langstrand, mnr. Eben de Klerk, het gister aan Republikein gesê hy het ondertussen ook die omgewingsimpakstudie wat die munisipaliteit gedoen het, en afskrifte van notules van die munisipaliteit se vergaderings met die ministerie van visserye en mariene asook dié van die omgewing en toerisme aangevra.
Hy het die versekering van die skakelbeampte van Walvisbaai gekry dat die hoofbestuurder van die munisipaliteit van die aangeleentheid bewus is.
Voorts het die besorgde inwoners ‘n regsfirma gekry wat bereid is om namens hulle op te tree.
“Ons is gereed om so vroeg soos volgende week op te tree,” het hy gesê.
Hy het vroeër aan Republikein se susterpublikasie Erongo gesê die Walvisbaai-stadsraad het die saak aan die kantoor van die prokureur-generaal (PG) oorhandig. Die PG se kantoor kon geen terugvoering oor die aangeleentheid gee nie.
“Vorige raadplegende prosesse kon nie ‘n einde aan die konstruksieplanne maak nie en die enigste opsie wat oorbly, is om onsself te organiseer en die hoërhof vir verligting te nader. Ons is op soek na bewyse dat die konstruksie van die pad geproklameer is. Ek het ook vir twee weke, sonder enige welslae, gesoek na ‘n afskrif van die Staatskoerant waarin die amptelike proklamasie van die pad gepubliseer is,” het De Klerk gesê.
Die stadsraad het op ‘n vergadering op 10 Oktober vanjaar besluit om voort te gaan met die konstruksie van die pad en parkeerareas langs die strand. Die raad het ook besluit om alle wetgewing te hersien wat in die pad van die raad se voorneme staan. Hierdie wette sal waar nodig gewysig word sodat voortgegaan kan word met die konstruksieplanne.
Voorts is besluit dat verdere konstruksie van strandpaaie en parkeerareas sal volg.
Besorgde inwoners het die stadsraad van Walvisbaai tot 10 November gegee om die planne te laat vaar.
Vanweë geen reaksie van die munisipaliteit nie het inwoners besluit om ‘n vrywillige vereniging op die been te bring om die saak te hanteer. Belanghebbendes is genooi om daarby aan te sluit.
In die skrywe aan die munisipaliteit is gesê die konstruksie van die pad sal eienaars en inwoners van Langstrand aansienlik benadeel.
Van die redes wat aangevoer word, is dat die strandgebied onooglik sal wees en ‘n groot aantal ongedissiplineerde mense sal lok.
Groter verkeersdruk en die gemak om toegang tot hierdie gebied te kry, sal volgens die besorgde inwoners misdadige aktiwiteite bedags en snags laat toeneem wat alle inwoners van Langstrand sal raak.
Die strand self sal vir veral vir kinders onveilig wees.
Langstrand-eiendomme, veral strandfront-eiendomme, se estetiese waarde sal afneem en gevolglik sal dit ook minder in monetêre waarde werd wees.
“Die redelike rustigheid wat tans deur inwoners van Langstrand geniet word, sal ernstig versteur word,” lui die brief.
Jannie du Toit BL 7
BL3 > > Metaal en papier word eenBL 5 > > Afrika se musiekhelde...
Venaani: 'Land word aan hoogste bieërs verkoop'
Ronelle Rademeyer - “Namibië bevind hom in ’n waterskeidingstydperk van regeringsbestuur waarin hulle (die regering) nie die breër belange dien nie, maar vasbeslote is om die land...
'Omdat ek baie lief vir haar is'
Elvira Hattingh “Ek het dit gedoen, want ek het besef sy sal nooit die kans hê om na 'n matriekafskeid te gaan nie. En...
'Verkragter' glo onstabiel
Denver Kisting Die vermeende verkragter van 'n tweejarige meisietjie is glo verstandelik onstabiel.Sy pa en naamgenoot het gister sy hart teenoor Republikein oopgemaak. “Die probleem...
Op die regte spoor
Tanja Bause - Die gemeenskap van Lüderitz was gisteroggend in rep en roer toe die eerste trein sedert 2014 weer deur die dorp gery het....
Grondlyste: ‘Geheimhouding onnodig’
Denver Kisting - Die ombudsman, adv. John Walters, het gistermiddag aan Republikein gesê hy het die volledige hervestigingslyste openbaar gemaak vóór hy en sy span...
Weer vir 19 Oktober 2018
BINNELAND: Gedeeltelik bewolk en baie tot bloedig warm met enkele donderbuie in die verre Noordooste. Dit sal winderig plek-plek in die binneland bly. KUS: Gedeeltelik...
Kalender 19 Oktober
Nou aan die gang» Die Namibië Universiteit vir Wetenskap en Tegnologie (Nust) se hotelskool bied vandag en môre ’n mark aan. Die mark behels 'n...
James Bond maak ‘n draai in die hoofstad
Die lewe gaan oor besluite – regtes en verkeerdes. Jy moet môre ‘n belangrike besluit maak. Jy kan kies om by die huis te bly...